Barclays Center

Barclays Center on spordihall New Yorgi Brooklyni linnaosas.

Barclays Center on alates 2012. aastast NBA korvpalliklubi Brooklyn Netsi ja Long Islandi Ülikooli korvpallimeeskonna ning alates 2021. aastast WNBA korvpalliklubi New York Liberty koduhall. Aastatel 2015–2020 oli see lisaks NHLi jäähokiklubi New York Islanders koduhall.

Barclays Centeris peetud teisigi spordivõistlusi, sealhulgas poksis, sportlikus vabavõitluses ja võimlemises. Lisaks toimuvad Barclays Centeris regulaarselt muusikakontserdid.

Barclays Centeri ehitust alustati 2010. aastal ja see valmis 2012. aastal.

Korvpallimängude ajal mahutab Barclays Center 17 732 pealtvaatajat ja kontsertide ajal 17 000 pealtvaatajat.

Barclays Centeri nimeõigused soetas 2009. aastal 200 miljoni dollari eest Briti rahvusvaheline investeerimispank ja finantsteenuste ettevõte Barclays.

Viited

Välislingid 

 Barclays Centeri koduleht

New Yorgi ehitised
Spordihallid
Ameerika Ühendriikide ehitised
New York Islanders
Brooklyn Nets